pitr̥devatyā̀ vaí nīvistásmānnīvímudvŕ̥hya námaskaroti yajño vai námo yajñíyānevaìnānetátkaroti ṣaṭ kŕ̥tvo námaskaroti ṣaḍvā́ r̥táva r̥távaḥ pitárastásmātṣaṭ kŕ̥tvo námaskaroti gr̥hā́nnaḥ pitaro dattéti gr̥hā́ṇāṃ ha pitára īśata eṣò etásyāśīḥ kármaṇo 'thā́vajighrati pratyavadhā́ya píṇḍāntsá yajamānabhāgò 'gnau sakr̥dāchinnā́nyabhyā́dadhāti púnarúlmukamápi sr̥jati